Aloitan aina silmämunasta. Limalle tulee jättää tilaa.
Pienet sammakkoluomet.
Näyttää vähän sukupuolielimiltä.
Olen aina pitänyt piirtämisestä.
Vie kauan luoda hahmo, jota haluaa piirtää aina uudelleen.
Elämässäni on virrannut sammakoita lähes alusta asti.
Sammakkoa toiseen perään.
Lopulta tuli Pepe.
Se on iloinen pieni sammakko.
Mitä ihmiset ymmärtävät väärin Pepen suhteen?
Pahinta oli, kun yhteydessä luki: 'Tappakaa jutskut.'
TAPPAKAA JUTSKUT, HEI
Tunnetteko Pepe-sammakkomeemin?
Tässä on Pepe-sammakko.
Oletteko nähneet sammakkomeemin?
Moni muistanee Pepen, aiemmin niin viattoman sammakon...
90 prosenttia katsojista tuskin on kuullut Pepestä.
Valkoinen ylivalta on ominut Pepe-sammakon.
Olemme kirpputorilla. Kaikki alkoi täältä.
Katsotaan, mitä täällä takana on.
Täällä tulee nostalginen olo. Olin täällä töissä parikymppisenä.
Roikuin kaverien kanssa ja pyöräilin ympäri San Franciscoa.
Haluan olla taas nuori.
Tässä on vanha työtilani.
Tässä oli ennen leluosasto.
Täällä vietin aikani -
tällaisten tyyppien kanssa.
Sain leluvuoren joka päivä. Se oli tosi inspiroivaa.
Kuin olisin ollut aivojen sisällä. Välillä innostuin piirtämään.
Joka päivä tuli uusia leluja, joita piirsin. Se oli unelmieni työ.
Matt piirsi aina sammakkoaan. Se oli hänen suosikkinsa.
Olen nähnyt sammakon naamaa yhtä kauan kuin olen tuntenut Mattin.
Yök sinua.
Nimesin sammakon Pepeksi, kun piirsin 'Playtime'-sarjakuvaa.
Leikin Microsoft Paintilla ja kehitin Pepen ja Brettin.
He kävivät reiveissä ja maalasivat.
Se kehittyi luonnollisesti.
Halusin luoda neljä hahmoa, kuten 'Turtlesissa'.
Siitä alkoi 'Boy's Club'.
Huumori pyörii opintojen jälkeisen ajan ympärillä.
Ei tiedä, mitä tekee. Silloin juodaan ja hengaillaan.
Neljä hahmoa heijastivat minun ja ystävieni luonteita.
Landwolf oli bilehile, Andy kujeilija.
Brett tykkäsi tanssia, Pepe oli porukan pikkuveli.
Mitä enemmän tutustuin Mattiin, sitä enemmän hän vaikutti Pepeltä.
Pepe näyttääkin vähän Mattilta.
Matt erosi hieman siitä, mitä sarjakuvapiirtäjältä odotetaan.
Pitäisi olla enemmän tällainen. Kauluspaita ja nörttilasit.
Matt oli cooli tyyppi.
'Boy's Club' on vuosikymmenen hauskimpia sarjakuvia.
Landwolf on sammunut. Se ei päässyt ihan sänkyyn asti.
Oletin, että se sammui runkatessaan. - Vai niin. Ehkä.
Sen voi tulkita eri tavoin. - Totta.
Landwolf on karvainen ja etova kämppis, jollainen joillakin on.
Hän tukkii viemärit. Tulee mieleen kämppiksemme Chris.
Näitä on tarkoitus lukea itsekseen omassa kodissaan.
En ole koskaan joutunut selittelemään näitä.
Tapasin Mattin sarjakuvamessuilla.
Tykästyin sarjakuviin. Isoveljen ansiosta se kuuluu huumoriini.
Pidin stondisvitseistä, röyhtäyksistä ja pieruista.
Sellainen on helposti lähestyttävää. Laulamista alusvaatteisillaan.
'Seinfeldissä' pidin eniten Kramerista.
'Boy's Clubissa' pidän Landwolfista. Pepe vastaa Elainea.
Elaine on loistava, mutta...
Jos Elaine symboloisi äärioikeistoa, pitäisin sitä älyttömänä.
Vaikuttaa tosi epämääräiseltä.
Väki päätti käyttää sitä netissä maskottinaan.
Eräänä päivänä hän piirsi 'Boy's Clubia' minun kotonani.
Istuin Aiyanan pikkusohvalla hänen pikkuisessa asunnossaan.
Hän kysyi, voisinko mennä seisomaan ja kumartua -
vetäen housujani alas, jotta hän voisi piirtää minut.
Vessoja on vaikea piirtää. Samoin housuja riisuvia ihmisiä.
Esitin riisuvani housuni. Hän piirsi siitä kuvan.
Siitä tuli Pepe.
Kuvassa on minun pyllyni. Ja minun vessani.
Perustuuko Pepen kroppa Aiyanaan? - Eivät jalat.
Jotkut oudot yksityiskohdat lapsuudesta päätyvät sarjakuvaan.
Kakkosluokalla menin vessaan David-serkkuni kanssa.
Hän veti alas housunsa ja pissasi. Hän riisui kalsarit ja kaikki.
Se vaikutti tuntuvan hyvältä. Piirsin siitä sarjakuvan.
'Hyvältä tuntuu, hei.'
Siitä ruudusta kaikki alkoi.
Oli siistiä piirtää sarjakuva, skannata se ja postata Myspaceen.
Ihmiset näkivät sen heti.
Se kaikki oli silloin vielä uutta. Pidin Myspacen fiiliksestä.
Tuntui kuin olisimme olleet pukuhuoneen sisällä.
Ystäväni innostuivat treenaamisesta sekä 'ennen ja jälkeen' -kuvista.
Siellä luki 'Tuntuu hyvältä, hei.' Se tuntui oudolta.
Painonnostajat kirjoittivat treenin jälkeen: 'Hyvältä tuntuu, hei.'
Eihän se voinut johtua Pepestä. Sen täytyi olla sattumaa.
Sanonnasta tuli aina vain suositumpi.
Kissan kuvan alla saattoi lukea: 'Tuntuu hyvältä, hei.'
Kerran luki 'Feels Goodman' John Goodmanin kuvan vieressä.
Kun luin sähköpostejani, sain vähän väliä linkkejä -
chattihuoneisiin, joissa törmäsin Pepeen.
Isäni linkkasi yhden kaverin, joka oli tehnyt Pepe-laulun.
Se oli nörttimäisintä ikinä.
Se kiinnosti netti-ilmiönä, mutta en juuri miettinyt asiaa.
Hörähdin ehkä vähän.
Ilmiö kasvoi kuin lumipallo, eikä Mattia juuri kiinnostanut.
Se tuntui vähän oudolta.
Käskin hankkia juristin.
En taiteilijana haasta oikeuteen muita taiteilijoita.
Hän antoi muiden tehdä mitä lystäsi. Pepestä tuli meemi.
En tiennyt, mikä 'meemi' edes oli. En tiedä, äännänkö sen oikein.
Pepen kautta kuulin, mikä se on.
JOSSAKIN PÄIN ENGLANTIA
En muista, mitä ajattelin, kun näin ensi kerran Pepen.
Mieleen tulivat opiskeluajan pojat, jotka polttelivat ja pitivät hauskaa.
Pepe oli toivoton ja liikuttava.
Tulkaahan, kanaset.
Meemit pohjautuvat Richard Dawkinsin 'Geenin itsekkyys' -kirjaan.
Kirja kertoo yleismaailmallisesta darwinismista.
Biologia perustuu geeneihin, kulttuuri meemeihin.
'Katsokaa, niin huomaatte, että kulttuurin alkukantaisessa keitossa -
on tietoa, joka on kopioitunut ihmiseltä toiselle.'
Kaikkea tuoleista housuihin ja kampauksiin -
ja muuhun, mikä on olemassa, koska niitä on kopioitu.
Ympärillämme näkemämme asiat ovat evoluution voittajia.
Siitä kehittyivät nettimeemit.
Prosessi näkyy selvästi Pepen kohdalla.
Pepe on loistoesimerkki meemistä, joka karkasi memesfääriin -
ja kärsi kaikesta, mistä meemin voi olettaakin.
Pepe on vain vekkiä toisen perään.
Pitää vain piirtää liikaa viivoja. Aina vain lisää kerroksia.
Tähän nystyt. Se näyttää surkealta, kuten on tarkoituskin.
Pyritään lähes virheeseen.
Pepe symboloi sitä virhettä, että jää asumaan äidin kellariin.
Törmäsin 'Boy's Clubiin' vuonna 2007, kun sitä alkoi näkyä netissä.
Sitä alkoi ilmestyi kuvafoorumeille.
'Hyvältä tuntuu, hei.'
Tässä tarinassa Pepe hyväksyy sen, että se outo pikkutyyppi.
Outouden hyväksyminen on täysin 4chanin etiikan mukaista.
14-vuotias Christopher Poole asui äidin luona ja roikkui netissä.
Hän loi hullun hirviön kellarissaan.
Seitsemän miljoonaa käyttäjää, 700 000 postausta per päivä.
Yhden foorumin sijaan niitä on nyt 48.
4chanin toimintatapa edesauttoi meemien luomista.
On kyse darwinistisesta kamppailusta huomion saamiseksi.
Jos postaukseen vastataan paljon, se nousee ylös.
Jollei kukaan vastaa, postaus putoaa ja kuolee.
Siinä voitetaan ja hävitään kuten videopeleissä.
Teinipojat yrittivät ounata toisensa ja voittaa kilpailun.
Kulttuuri kehittyi niin, että piti loukata toisia pahimmin.
Pepe sulautui hyvin yhteisöön.
4 - 5 vuotta myöhemmin syntyi nokkelien ihmisten luoma ilmiö.
Kaikki olivat anonyymejä.
4chanissa puhutaan toiselle tekstiruudulle.
Voi kertoa salaisista tunnoista, joista ei muuten uskalla puhua.
Olisi outoa olla postaamatta Pepeä. Onhan se meemien kuningas.
Ja lähetetään. Siinä on.
En tiedä miksi Pepestä tuli suosittu. Ehkä kuvaan on helppo samastua.
Minulla oli oma kansio Pepelle ja sen eri versioille.
Tarkoitus oli olla 'yksin yhdessä'.
Ajan mittaan epätoivo vain kasvaa.
Väkeä kutsuttiin 'NEET': iksi: Ei koulussa, töissä, harjoittelussa.
Haluttiin löytää sana, joka kuvaisi sitä elämäntilannetta.
Sanan kuvasi työttömiä elämän suhteen luovuttaneita nuoria.
Ensin olisi hyvä hankkia töitä. - Ehdottomasti.
Eikä!
4chan edustaa niitä, jotka jäävät asumaan äidin kellariin.
Se kaikki alkoi vuonna 2003. Siitä on tullut oma elämäntyylinsä.
Moni leveilee komeilla kellarisopukoillaan.
Kukaan ei tule lähellenikään.
Täällä on vuodesohva. Potkin kamoja, koska en välitä mistään.
Tämä on elämääni.
Törmäsin ensin Pepeen 4chanin fitness-foorumilla.
Sammakkoa näki kaikkialla.
Ai mitä Pepe merkitsee minulle?
Se on sammakko.
Surullinen sammakko.
4chanissa surkea sammakko edusti surullisuutta.
Oli muitakin kuvia, jotka kuvailivat sitä tunnetta.
Keanu Reeves istumassa penkillä. Kenties syvällä ajatuksissaan.
SURULLINEN KEANU
Surkea sammakko kertoi kaiken. Ei tarvittu sanoja.
Pepe, surkea sammakko. - Mikä Pepe?
Surkea sammakko. - Mikä se on?
Se ei kiertänyt Facebookissa niihin aikoihin.
Pepe kuului 4chaniin.
En tuntenut 'Boy's Clubia'. - En tiennyt, kuka Matt Furie oli.
Kun kuulin sarjasta, ilahduin, että Pepestä tehtiin sarjakuva.
COMIC CON, KÖÖPENHAMINA
VAIN KÄTEISELLÄ
Tulevaisuudessa mutantit ovat vallassa ja tekevät uusia lapsia.
Pidän aseen tyylistä.
Sinäkö loit Pepen? - Niin.
Varmasti ihan ahterista, että 4chan on kaapannut Pepen.
Kyllä vain, mutta mikään ei kestä ikuisesti.
Voin vain katsoa vierestä sitä, miten kaikki kehittyi netissä.
Sen voi nähdä vitsinä tai ikkunana synkkään maailmaan.
Hauska tavata. - Piirrän sinulle pienen Pepen.
Netissä Pepe törmäsi muihin hahmoihin kuten Wojakiin.
Näin Pepen valkoisen ja surkean tyypin vierellä. Mitä ihmettä?
Hahmo on 'tunnemies' tai oikealta nimeltään Wojak.
Se ilmensi epämukavia tunteita.
Istuin kotona ahdistuneena, kunnes tapasin foorumilla ystäväni.
Asuimme ympäri maailmaa, mutta se oli ryhmäterapiaa.
Piilottelin töissä kameroilta piilossa. 'Senkin idiootit.'
Varttia myöhemmin katsoin, oliko tullut vastauksia.
Olin kuulemma maailman rumin mies. Se oli kunnia-asia.
Olin todellinen 4chan-tyyppi, täysi hylkiö ja friikki.
Löysin Pepen tosi myöhään, koska se ei ole minun tyyppiäni.
Törmäsin Pepeen, kun se oli jo käynyt synkäksi.
Pepe on surullinen sammakko. Se on aina surkealla mielellä.
Monen kohdalla sekä netissä että muualla -
ei ole luvallista ilmaista surua ja huonoa oloa.
Pepe ilmestyi juuri, kun internetiä kaupallistettiin.
Kaikkien piti olla aina positiivisia.
Yhtäkkiä saattoi tienata omalla imagollaan.
Aina piti olla siisti, iloinen, timmi ja paras versio itsestään.
Sitten paikalle tuli Pepe.
Hei, Lilly tässä.
Tänään muutan itseni Pepeksi.
Pepe alkoi vallata uusia alueita.
Naiset ja tytöt ottivat Pepen omakseen.
Googlasin juuri, mikä meemi on. Nyt taidan rakastaa meemejä.
Pepe on ihan paras.
Ensin piirretään pää. Se näyttää ihan pyllyltä.
Homma lähti lapasesta.
Nicki Minaj ja Katy Perry postasivat Pepeä Instagramiin.
KIITOS, AIKAERORASITUS
Moni näki sammakon ensin kertaa ja halusi nähdä lisää.
Väki alkoi valua kohti 4chania.
Nuoret naiset postasivat Pepen kuvia saadakseen tykkäyksiä.
Sitä halveksuttiin.
Rakastan Pepeä kamalasti. Tässä on aito Pepe.
Upea vihreä iho on erilainen kuin muilla. Pepe on erityinen.
Se tuntui valtaukselta.
Moni kysyi, mitä me neitsytluuserit meinasimme. Missä Pepe oli?
Haluan olla Pepe.
Vitsi vain.
Vihaan Pepe-sammakkoa vai mikä sen nimi nyt onkaan.
Se on ihan typerä.
En tiedä, miksi maalasin naamani kertoakseni vihaavani Pepeä.
Minä vihaan sinua, Pepe.
Leikkaan irti sammakkopääsi. Tähän malliin.
Moni otti asian vakavasti. Pepe oli kulttuurimme symboli.
Se muuttui täydeksi Pepe-juhlaksi.
50 SÄVYÄ PEPEÄ
Kiva.
Pepestä tuli ilmiö.
Kaverini ehdotti, että loisin vaatemalliston.
Oli kiva tehdä jotakin virallista netissä kopioidusta ilmiöstä.
Piirsin erilaisia Pepejä netistä löytämieni hölmöilyjen pohjalta.
Pidän tästä, jolla on tupakka. Tämä on erityisen kummallinen.
Tämä on... Pidän siitä. Se on Pepe riisutussa muodossa.
Pikeepaita surullisella sammakolla.
Tämä päällä voi syödä perheen parissa pastaa.
Pepe oli kuuluisa meemi. Kaverini Jay osti tatuointikoneen.
Yhtenä iltana päätimme yhtäkkiä tehdä Pepe-tatuoinnit.
Emme juuri harkinneet asiaa.
Meistä se oli hulvatonta. Se oli kunnianosoitus Mattille.
En tajunnut, että kuva tuli hihani alapuolelle.
Olen saanut kuulla siitä.
Pepeä alettiin puolustaa.
Sitä ei haluttu käytettävän normaaleissa kehyksissä.
Tuloksena oli paljon raivostuneita Pepejä.
Kohtalokkaana päivänä YouTubeen tuli video, jolla sammakot kiljuivat.
Sano jotakin kameralle. Se pullistuu kuin ilmapallo.
Ne kiljuivat kovaa ja korkealta.
Siitä syntyi taisteluhuuto.
Väkeä tuli Instagramista -
ja tunnustautui seksinharrastajaksi tai naiseksi.
Sosiaalisesti sopeutuvaiseksi.
Se istutti aivoihin ajatuksen suosituista oppilaista -
jotka elivät upeaa elämää, kun itse oli täysi luuseri.
'Normiväki on aina kiusannut meitä. Minusta ei tule ikinä sellaista.'
Suksikaan kuuseen, normiväki!
Kyse oli voimattomista miehistä, jotka pakenivat fantasiamaailmaan.
Se oli heidän viimeinen pakokeinonsa.
He eivät halunneet paikalle naisia.
Se symboloi tappiota todellisessa elämässä.
Ursula?
Hei, onko tämä Twilight Sparkle? - On.
'Ursula, minä autan sinua.'
Onpa söpöä. - 'Hiiri nukkuu turvassa pesässään.'
Tosi söpöä. - Se on pikkuinen hiiri.
Minulle lähetettiin ties mitä kuvia Pepestä.
Ei se jaksanut järkyttää.
Enemmän järkytti kohdata söpöilyä ja rakkautta.
Muu oli vain roskaa.
Amerikkalaisessa kulttuurissa roskaa juhlitaan.
Tuotamme valtavasti roskaa.
Elämme roskamaailmassa.
En halunnut tulla muistetuksi 'Boy's Clubin' kehittäjänä.
Siksi jatkoin muiden juttujen parissa.
Sammakko ei liity Pepeen lainkaan. Ne vain näyttävät vähän samalta.
Kyse on ihan eri sammakosta ihan eri paikassa.
Tein lapsille kuvakirjan.
Kirjassa seikkailevat sammakko ja sen lemmikkirotta -
jotka asuvat sienitalossa ja polkevat pyörällä.
Ne heräävät öisin ja lähtevät tutkimaan maailmaa.
Ne kulkevat metsässä, surffaavat delfiineillä -
uivat ja menevät maan alle.
Käytin lapsen mielikuvitusta apuna.
'Night Riders' on näppärä taideteos.
Sen luominen vei lähes vuoden.
Tiesin, että hänen sisällään eli 'Hassut hurjat hirviöt'.
Loimme 'Night Ridersia' ennen kaikkea Pepe-älyttömyyttä.
Pepe on vain jäävuorenhuippu, mitä tulee Mattin taiteeseen.
Miksei lohikäärmeellä ole siipiä? - Se on maalohikäärme.
Se elää maanpinnalla.
Hahmot ovat eri lajien edustajia, mutta ne ovat kaveruksia.
Ne rakastavat toisiaan.
Kirja kertoo yöaktiivisista eläimistä jotka kokevat auringonnousun.
'Loppu.'
Pepe oli karannut. Se kulki omia teitään.
Se oli hauskaa hyvän aikaa, kunnes se ei enää ollut sitä.
4chanilla uskottiin, että ulkopuoliset varastivat meemin.
Siitä tehtiin aina vain loukkaavampi.
Tyypillinen punk-reaktio.
'Ei mitään loukkaavaa voi varastaa.'
Pepe päätyi WTC: n viereen ja sai kasvoihinsa hakaristejä.
Siitä lähti lumivyöry. Se oli loukkaavinta, mitä saattoi olla.
Nyt se nähdään johdantona ironian haihtumiseen.
Koska puhut vitsin kautta, monesta se poistaa vastuun.
Kun on tarpeeksi monitulkintainen, ei voi tarkoittaa sitä, mitä sanoo.
Pepessä kiehtoo mahdoton viattomuuden ja pahuuden yhdistelmä.
Se hymyilee tietoisena kaikesta tehden kammottavia tekojaan.
Se vahvistaa ajatusta siitä, että voimme tehdä kamalia -
ja sanoa, että se oli vain vitsi. Toisinkaan ei voi todistaa.
'Olemme tyyppejä kalsareissa. Emme tarkoita mitään.'
Ongelma vain on se, ettei se ole hauskaa.
Ei ole hauskaa, kun joku kuolee.
Tilanne päällä. - Lisää uhreja. Nyt ammutaan!
Musta auto tuli. Ikkunat avattiin. - Näin neljä laukausta.
Perjantai-illan huumaa opiskelijakaupungissa.
Elliot Rodger ampui poliiseja ja tappoi seitsemän.
Tutkijat käyvät läpi Rodgerin nettivideoita.
Tuntui pahalta, miten pahasti hän oli erkaantunut todellisuudesta.
Hän oli saanut fiinin auton pönkittääkseen itsetuntoaan.
Hän ei puhunut koskaan kellekään. Hän oli täysin sulkeutunut.
Näki, että hän ajatteli kaikenlaista. Hän puhui itsekseen.
Kävin silloin 4chanissa.
Tunnelma oli kiihkeä. 'Hän näytti, kuka on pomo.'
'Hän puolusti vihaisia neitsyitä.'
Ensimmäinen säästämäni kuva oli häilyväreunainen surullinen nainen.
Sitten näin jokusen Pepen ase kädessään.
Ne auttoivat asettamaan Elliotin oikeaan kontekstiin.
Pepeä piirrettiin Bemareihin Elliot Rodgerin kanssa.
Se toi energiaa. Yhteiskuntaa pitikin vähän herätellä.
Hei. Elliot Rodger.
En hyväksy väkivaltaa, mutta hän teki minusta tällaisen.
Se täytyy myöntää.
4chanissa nähtiin jotakin uutta.
Betaurosten kapina.
Kaikkien piti lähteä äidin kellarista ampumaan ihmisiä.
Se oli tietenkin vitsi ja ironiaa, mutta taustalla oli totuuden siemen.
Kyse oli aidosta ongelmasta.
Kapina.
Pepestä tuli symboli. Se piteli asetta.
Se oli klassinen 4chan-reaktio. Nihilistinen ja kyyninen.
Jos haluaa tappaa itsensä tai tehdä jotakin kamalaa -
ja tehdä illuusiosta todellisuutta, toiset kannustavat siihen.
Philadelphian opiskelijoita on kehotettu olemaan varovaisia.
Uhkaus kirjoitettiin 4chaniin, missä kaikki ovat nimettömiä -
perjantaina päivä Oregonin ampumistapauksen jälkeen.
Ampuja on liitetty 'betakapinaan'.
Profiilikuvassa näkyy Grinch maski päällä ja ase kädessään.
Samaa kuvaa käytettiin päivää ennen Oregonin joukkomurhaa.
Sen lisäksi, että meemit luovat väkivaltaa -
väkivallasta syntyy meemejä.
Kyse on kuitenkin vain vitsistä. Typerästä sammakosta.
Jos normiväki olisi selätetty ja alistajat kaadettu -
olisi ollut liian överiä postata nauravia kuvia.
Ylimielinen Pepe mullisti maailmaa.
Sitä on vaikea selittää.
Se oli ilmeikkäin ja täydellisin ilme.
Käsi oli koholla ja ilme täydellisen hölmö.
Pepe pidätteli nauruaan ja nautti toisten kärsimyksistä.
Se oli täydellinen trollaustyökalu.
Se piirrettiin peukku leukaa vasten ylimielisen näköiseksi.
Kuvan sävy on todella ruma.
Hahmo asetti itsensä korkeammalle muiden keskustellessa mukavuudesta.
Trump nähtiin ylimielisen Pepen ruumiillistumana.
Kun Trump kertoi ehdokkuudestaan, hänestä ei pidetty.
Edes puoluetoverit eivät pitäneet hänestä.
Se oli täydellistä. Hän raivostutti kaikkia.
4chanissa meno kävi kiintoisaksi, kun Trump astui ehdokkaaksi.
Ennen Trumpin puhetta väki oli aika skeptistä.
Sitten nähtiin paljon hyvää Trumpin retoriikassa.
Nationalismia, valkoista ylivaltaa.
Heti alettiin pyytää saada Pepe Trumpin hiuksilla.
Se tapahtui tuntien sisällä.
Presidentti Trump on elävä versio Pepestä.
Hän osaa herätellä reaktioita ja saada huomiota.
Hän tarttuu ihmisten unelmiin ja pelkoihin.
Toimin strategiajohtajana Trumpin ehdokasaikoina.
Tiedän äänestäjädatasta enemmän kuin muut maassa.
Kampanjan aikana 4chanissa yritettiin -
nostaa presidentin suosiota luomalla meemejä.
Normiväkeä yritettiin saada äänestämään Trumpia.
Se tunnetaan suurena meemisotana.
Politiikasta mitään tietämättömät pääsivät mukaan kuvioihin.
Parhaat meemit tulivat ihmisiltä, joilla ei ollut lainkaan valtaa.
Rahaa ja kontakteja ei ollut, mutta meemit levisivät netissä.
Kun presidentti jakoi twiittiä, he tunsivat olevansa kapinallisia.
He olivat osana vallankumousta, jota ei osattu odottaa.
Miten tällainen kuva voi päätyä Donald Trumpin Twitteriin?
4chan tuki Trumpia monestakin syystä.
Trump nähtiin purkupallona, jonka valinta nolaisi kansan.
Trump twiittasi itsensä Pepenä. Se oli vedenjakajahetki.
Tässä Trump yhdistää itse itsensä Pepeen.
Se oli täydellinen ylilyönti eikä lainkaan korrektia.
Monesta äänestäjästä se oli hieman outoa.
Niille, jotka olivat vuosien ajan käyttäneet Pepen kuvaa -
se toimi herättävänä hetkenä.
'Vautsi. Ehkä hän on oikea mies edustamaan meitä.'
Poliittisissa kampanjoissa on aina mukana taikuutta.
Kun Pepestä tuli tavallaan Trumpin näkymätön apulainen -
kyse oli taianomaisesta villistä kortista.
Meemi voi toimia ankkurina, jonka ympärille ihmiset kerääntyvät.
Se on meemimagian perustyökaluja.
Se nähtiin vuoden 2016 vaaleissa.
Foorumilla luotiin taianomaisia symboleja -
joissa esiintyi Pepe-sammakko.
Osalliset keskittivät symboleihin energiansa ja toivonsa siitä -
että Donald Trump päätyisi Valkoiseen taloon.
Moni foorumilla tajusi, että kykenisi siihen.
Tässä on seuraava presidenttimme. Me pystymme siihen.
Levittäkää sanaa. Tehdään meemistä todellisuutta.
25.8.2016
Ei tämä ole republikanismia.
Näettekö minut osoittamassa mieltä?
Kyse on rasistisista ajatuksista.
Huuda jotakin kesken puheen.
Huuda 'Maga'.
Huuda 'Pepe'.
Pepe!
Kuulin huudon! - Joku huusi 'Pepe'!
Nyt se tapahtuu!
Rasistinen ajatusmaailma tunnetaan 'Alt-Rightina'.
'Pepe!'
Useimmista se oli täysin selittämätöntä.
Valkoisen ylivallan rasisteille se oli voitonhetki.
Me teimme sen! - 4chan vyöryy politiikkaan.
Yhtäkkiä Pepe, hupsuin osa täysin merkityksetöntä kulttuuria -
ilmestyi ruutuun kuin trollin unelma. Se teki internetistä todellisen.
Alkoi tuntua oudolta, että minulla oli tämä tatuointini.
Otatko minut mukaan painajaismaailmaasi? Hyvä.
Käytämme sinua hyväksemme.
Paras olla kyse Landwolfista.
Kumarru. Älä potkaise kissaani, jos ei ole ihan pakko.
Chrisin Pepe-tatuointi on hulvaton. Nyt hän peittelee sitä.
Joku metrossa luuli häntä valkoisen ylivallan kannattajaksi.
Kaikki intoilivat Pepestä ja kyselivät minulta siitä.
Kuljin kadulla ylpeänä kuin mikä.
Nyt sinua heitellään kivillä. Tuskin olet enää ylpeä, psyko.
Nyt luikertelen kaduilla omassa ulosteessani.
Kuin limalordi. - Limainen nuljaska.
Tällaista voi tapahtua vain sinulle.
Haastattelun Matt Furieta syyskuussa 2016 'Atlanticille'.
Hänen tarkoitusperänsä olivat hyvät -
mutta sinisilmäinen sen suhteen, että Alt-Right oli ominut kuvan.
Pepe on valkoisen ylivallan symboli.
Vaihtoehto-oikeiston maskotti.
Vaihtoehto-oikeiston määritelmä on nyt selkeämpi.
2016 mukaan vedettiin vasemmallekin kääntyneitä ihmisiä.
Richard Spencer muistetaan valkoisen ylivallan kannattajan.
Käytämme Pepeä ja aiheutamme kaaosta.
Pepen avulla Alt Right saattoi vaikuttaa vitsailevan.
Heitä tuli pelätä.
Sitten voitiin nauraa pelolle.
Oli tarkoitus piinata ihmisiä ja nauttia tilanteesta.
Alt-Right on kuin suuri kivi -
jonka alla on paleokonservatiiveja ja naisvihaajia.
Olin Sam Been ohjelman kuvauksissa.
Hän puhui Pepe-sammakosta.
Tapasin hänet kuvausten jälkeen.
Kerroin, että Pepen loi ystäväni, joka on kiltti taiteilijaihminen.
Hahmo on muuttunut ihan erilaiseksi. Sam vain nyökytteli.
Alt-Right sai unohtamaan kaikki muut tulkinnat.
Steve Bannon sanoi: 'Demokraatit eivät ole vastuksemme.'
'Media on. Se kaadetaan aiheuttamalla paskatulva.'
Meidät hukutetaan paskaan. Emme tiedä, mikä on todellista.
Eivät tilaisuudet ole aitoja. Siellä on juutalaisia näyttelijöitä.
Ilman kaapujaan KKK: n jäsenet ovat kuin 'Seinfeldin' tyyppejä.
Salaliittoteoreetikot vetosivat Trumpiin.
Luottihan Trump politiikassaan siihen -
että kansa vaihtaisi todellisuutensa hänen versioonsa siitä.
Olette voittajasuosikki. Olette selvästi muita edellä.
Tarkoitus oli hävittää objektiivinen totuus.
Trump puhuu paljon voittajista ja häviäjistä.
Oletteko kyllästyneet voittamaan? - Emme!
Mitä käy, kun pahnanpohjimmaiset ajattelevat niin?
Enää toisia ei auteta huipulle, vaan tilalle tulee hierarkia.
Huipulle pääsee vain viemällä toisen paikan.
'Ehkä olen alimpana, koska se ja se on polkenut ylitseni.'
'Muut ovat huijanneet.' Syntyy hurjia salaliittoteorioita.
'Juutalaiset pyörittävät mediaa.' 'Maahanmuuttajat ovat ongelma.'
Rakennetaan muuri! Haistakaa paska, pavunpurijat!
Emme anna periksi! Emme katoa minnekään!
Näytetään heille valtavaa puna-valko-sinistä keskisormea!
Siitä meno kävi oudoksi.
Joku löysi sattumalta egyptiläisen sammakkojumala Kekin.
Se oli ihmismäinen sammakko, vähän kuten Pepe.
Kuvaa jaettiin netissä. Foorumi sekosi täysin.
Siitä innostuttiin, koska 'kek' on pelislangia.
Yleensä nauru on 'ha-ha-ha'. Joissakin peleissä 'kek-kek-kek'.
Ylistäkää Kekiä!
Trumpilaiset valtaavat kukkulan. Kekiläisten Kekistanin.
Perustettiin Kekistan, pepeläisten luvattu maa.
Kun uskotaan heimomaihin ja verenvuodatukseen maan vuoksi -
seurauksena on ihmiskunnan kamalimpia tekoja.
Pankaa vain yllenne maski.
4chanissa juoruttiin, että Hillary Clinton oli vakavasti sairas.
Kaaosmaagikot yrittivät saada tämän romahtamaan julkisesti.
Okkultismissa puhutaan 'TSW-hetkistä'.
Usko asiaan oli täydellinen.
4chanilaiset kokivat TSW-hetken.
Hillary Clinton romahti. Hänet autettiin auton kyytiin.
Mitä ihmettä? - Kek on siunannut meitä!
Jos Trump olisi pyytänyt, 4chanilaiset olisivat hukuttautuneet.
Kuinka pitkälle meemin voi viedä?
Jos sopii yleistää törkeästi -
puolet Trumpin kannustajista voi niputtaa sääliöiden sakkiin.
Eikö vain?
He ovat rasistisia, seksistisiä, homofobisia, islamofobisia...
Clinton selitti sitten, että Pepe oli vihasymboli -
jota Alt-Right käytti. Trump vaikutti heti uusnatsilta.
Clinton vaikutti samalla tietämättömältä.
Piirrossammakon tuomitseminen ilahdutti 4chania ja Alt-Rightia.
Se oli parasta, mitä saattoi toivoa.
Se yllytti ihmisiä, jotka pitivät Pepestä.
'Hän kutsui minua natsiksi.'
SÄÄLIÖT
Arvon herrasväki, taistelu on vasta alkanut. Olemme valmiit.
Se teki tilanteesta todellisen.
Kun jonkin nimeää vihasymboliksi, siitä tuleekin sellainen.
Suosittu sarjakuvahahmo Pepe-sammakko -
on lisätty viralliselle vihasymbolilistalle.
Vihamieliset ovat käyttäneet sitä somessa -
merkkinä rasismista ja antisemitismistä.
Mattin nimi luki nettisivulla.
Se oli painajaismaista.
Hän oli koko ikänsä toiminut taiteilijana.
Yhtäkkiä hänet yhdistettiin uuteen hakaristiin.
Furie raivostui kuvan käytöstä vaihtoehto-oikeiston symbolina.
En halua olla osallisena tässä. Yritän kirjoittaa lastenkirjoja.
Olen aina yrittänyt vältellä mediaa ja politiikkaa.
Vähät välitän moisesta. Yhtäkkiä nimeni oli vihasymbolilistalla.
Se suututti.
Kun kuulin, että nettisammakko olikin vihasymboli -
ostajamme soitti ja peruutti koko tilauksen.
3 000 tuotteen oli tarkoitus mennä 580 kauppaan halki USA: n.
Nyt ne seisovat autotallissani.
Paidan teko maksaa 15 dollaria. 15 kertaa 3 000 on hullua.
Se tekee 45 000 dollaria.
Emme halua lahjoittaa tai myydä niitä.
Pelkäämme, että valkoisen ylivallan kannattajat pitäisivät niitä.
Emme halua levittää 'vihasymbolia'. Lienet samaa mieltä.
Iso osa tuotteista piti hävittää. - Se oli pienin huolenaiheistani.
Hän päästi hahmon irti käsistään, ja sitten kävi niin.
Matt on kuten me muutkin. Sarjakuvia piirtävä luuseri.
Neuvoin haastamaan vihasymboli- järjestö ADL: n solvauksesta.
Yritän olla positiivinen. Kaikki eivät pääse puhumaan tällaisesta.
Yhdistin voimani ADL: n kanssa luovan ratkaisun toivossa.
Hei kaikille.
Yritämme perustaa 'Pelastetaan Pepe' -kampanjan.
Ja...
Jakakaa omaa rauhanomaista versiotanne Pepestä somessa.
Hashtagilla #savepepe.
Voimmeko tehdä vihasymbolista rakkaussymbolin?
Se oli hauskaa ja sööttiä. Twiittasin siitä ja yritin auttaa.
Piirsin Pepen osana kampanjaa.
Matt oli tukalassa tilanteessa. Halusin auttaa häntä.
Näyttääkö tämä Pepeltä?
En ollut piirtänyt Pepeä, mutta olin aina ihaillut Mattia.
Teurastan Pepen nyt täysin, mutta vähän tähän suuntaan.
Mattin töistä paistaa läpi rakkaus luontoa ja universumia kohtaan.
Matt on kaverini. Pidän Pepestä. Piirsin rauhansammakon.
Näinkö? - Aina vain vähemmän oikean näköinen.
Olen ollut asialla kuukauden ajan ja saanut yli 500 rauhansammakkoa.
Haluan luoda 'Rauha-Pepen rakkauden tietokannan'.
Pyrin olemaan positiivinen ja jatkossakin luova.
RAKKAUTTA KAIKILLE
Onnea Pepen pelastamiseen.
Matt Furie yritti ottaa taas Pepen hallintaansa.
Hän ymmärsi nettiä yhtä vähän kuin Hillary Clinton.
Alkuperäinen kuva oli tosi simppeli ja kahdeksanvuotiaan piirrettävissä.
Tuherrusta paranneltiin. Se sai uuden merkityksen.
Matt saisi iloita oltuaan pieni osa jotakin suurta.
Taiteen tulee olla terapeuttista. Ennen kuin Trump valittiin -
piirsin painajaiskuvion, jossa Pepestä tulee vähitellen Trump.
Lopulta siitä tuli hirviö. Se oli vankina hirviön suussa.
Siitä alkoi ydinsota.
Tämä on historiallinen hetki, kuten Martin Luther Kingin puhe.
Kuten se, kun Washington ylitti Delawarejoen.
Olimme huumaantuneita.
Me teimme sen.
Trumpin ei pitänyt voittaa. Meemi oli vaikuttanut vaaleihin.
Nettivitsi saavutti tavoitteensa.
Kaoottisia tapahtumia virkaanastujaisten lähistöllä.
Oletteko uusnatsihipstereitä? - Pepe on symbolimme.
Saako natsia lyödä?
Vaalien jälkeen Matt halusi piirtää sarjakuvan, jossa Pepe kuolisi.
Pepe oli lähtenyt käsistä.
Mitä Pepe merkitsikään muille, se ei merkinnyt sitä minulle.
Minä tapoin sen.
Halusin piirtää sarjakuvan sen hautajaisista.
Rakastettu nuijapää, ystävä ja sammakko
En uskonut, että sitä huomattaisiin.
Tunnistatte varmasti Pepe-sammakon.
Sen luoja päätti tappaa hahmon.
Sarjakuvasammakko kuoli netissä. Sen nimi oli Pepe.
Aina, kun hän piirsi Pepen, toimittajat piirittivät häntä.
Hän vihasi sitä.
Kun näin Pepen kuolevan, kävin oikeasti surulliseksi.
4chanin Pepe on ihan eri hahmo. Matt tappoi oman Pepensä.
Pepe kuuluu meille!
Pepen taakka alkoi ahdistaa minua ja tuntua oudolta.
Ehkä se on sitä, mitä ihmiset haluavat enkä voi vaikuttaa siihen.
VANCOUVER, KANADA
Harvinaisen Pepen omistaminen tekee alfaksi.
Se on sitä, kun omistaa Pepe-kuvia, joita kellään muulla ei ole -
ja pyrkii pääsemään kuuhun Lambolla.
Annetaan mennä.
Olen kryptofoorumilla, jolla on pitkään puhuttu Pepe-rahasta.
Siellä on suuria tekijöitä, joilla on miljoonia.
En tajunnut yhtään, mitä helvettiä he tarkoittivat.
Olen Pepe-rahamiljonääri.
Montako miljoonaa se tekee? 363?
363 miljoonaa Pepeä. Mahtavaa.
Tässä on SS Rare Pepe. Ostin sen Pepe-rahalla. Asun veneessä.
Rare Pepe -ekonomia sai alkunsa, kun pari tusinaa nörttiä -
alkoi myydä toisilleen memejä ja omistaa niitä.
Joskus Pepe on supersankari. Iron Man -Pepe, Spiderman-Pepe.
Joskus hahmo on poliittisempi.
Trump-Pepe sanoo: 'Tehkää krypto taas mahtavaksi. Halusitte tai ette.'
Kyse ei ole vain sarjakuvista ja keräilykorteista.
Kuvat ovat ensin olemassa netissä. Niistä voi printata fyysisen version.
Fyysinen kortti on arvoton. Tämä on satojen tuhansien arvoinen.
Olin digitaalisen taiteen konferenssissa. 'Rare as Fuck'.
Onnekseni siellä järjestettiin Rare Pepe -huutokauppa.
Harvinaista Pepeä toisen perään. Sitten pääsimme loppuun.
Äärimmäinen Rare Pepe. Homer-Pepe. Päätin haluta sen.
Aloitetaan 200:sta.
Siitä alettiin huutaa. 100 000 Pepe-rahaa. 200 000.
Ihan hullua. Hinta nousi 350 000 Pepe-rahaan eli 39 000 dollariin.
350 000 tarjottu. Kerran, toisen kerran. Myyty.
Miksi maksoit 39 000 dollaria? - Tykkään Pepestä.
Tässä on Homer-Pepe, maailman arvokkain Rare Pepe.
Mikä tekee siitä niin arvokkaan?
Se on ainoa, jossa on kirjoitusvirhe. 'Odota hekti.' Siitä arvo tulee.
Ajan Lambollani halki maan Etsin kaikkialta
Pepen arvon ymmärrän Sen sisällä on valta
Rare Pepe!
Sinä olet siis Matt. - Kiitos, että loit meille töitä.
Sinä annoit meille kaikille työn.
Mistä te puhuitte?
Tutkimme outoa nettikäyttäytymistä tieteen näkökulmasta.
On turvallisväkeä USA: sta, kryptografeja Briteistä -
systeemiväkeä Euroopasta.
Yritämme kvantitatiivisesti ymmärtää vihapuheita internetissä.
Mitataksemme sitä laajasti loimme meeminmittausjärjestelmän.
Havainnoin nyt sen laajuutta.
Tutkimme yli miljardia postausta Twitteristä, Redditistä ja muualta.
Kävimme läpi 160 miljoonaa kuvaa.
Kaikki eivät olleet tietysti Pepeä. Tämä on vain vuoden ajalta.
Meemit vaihtelevat suuresti, mutta joka tyypistä löytyy Pepeä.
Jos valitsee satunnaisen meemin, Pepe on jotenkin liitetty siihen.
Pepe on portti radikalisoitumiseen. Se on pelottava ajatus.
Koetko olevasi lainkaan vastuussa kaikesta sen aiheuttamasta pahasta?
Ei ole mitään syytä kokea, mutta ihmiset toimivat niin.
Niin no...
Olisin voinut heti yrittää hallita tilannetta.
Voiko Pepen saada vielä takaisin?
160 miljoonaa meemiä vuodessa. Isossa osassa on Pepe.
Henkeä on vaikea palauttaa lamppuun. Toivotan onnea.
Ihan tosi.
Yritän pysyä positiivisena.
Minua on trollattu.
Sain tämän. En ota sitä vakavasti, vaikka päätäni leikataan irti.
Niin se vain menee.
Se lannistaa minua ja tuhoa luovuuteni.
Se on johtanut ahdistuneisuuteen, jota en ole vielä saanut purettua.
Hän nukkui paljon.
Hänelle oli vaikea puhua.
Lupasin olla hänen tukenaan, mutta kukaan ei voinut tehdä mitään.
On tulilinjalla kirjoitettuaan poliittiseksi sanotun lastenkirjan.
Pepen kautta voin ilmaista kepeästi konservatiivisia arvojani.
Jos rakastaa Amerikkaa, rakastaa tätä kirjaa.
Kun Matt kuuli islamofobisesta ja rasistisesta lastenkirjasta -
jossa Pepe oli pääosassa, hän hermostui kamalasti.
Siinä vaiheessa hän sekosi.
Se oli viimeinen korsi.
Se on helvetillistä.
Sitä ei voi sivuuttaa. Pitää mennä helvetin ytimeen.
Harvoin nörttiasianajajat saavat taistella Alt-Rightia vastaan.
Olemme kuitenkin valmiit siihen.
Juristitiimi auttaa minua ilman korvausta.
Heidän ansiostaan näen, että minullakin on sananvaltaa.
Hän halusi estää kirjan digijulkaisun.
Kirjassa viitattiin häikäilemättä vaihtoehto-oikeistoon.
Selitimme kirjan kustantajalle, että Matt omisti oikeudet Pepeen -
ja että olimme valmiit menemään oikeuteen.
Kirjan elektronista versiota ei koskaan julkaistu.
Kun yhden henkilön saa kukistettua, tilalle tulee muita.
Olen myötätuntoinen ja herkkä mies.
Juristien avulla olen saanut voimaa tukkia kusipäiden turvat.
Sammakko haastaa teidät oikeuteen. - Siitä puhutaan pitkin nettiä.
Sammakko haastaa teidät oikeuteen, helvetti vieköön.
Myimme julistetta, jonka kuuntelijamme teki.
Siinä oli paljon symboleja, joita käytettiin kampanjassa.
Juristiemme mielestä se on vastoin ensimmäistä lakimuutosta.
Se on täysin älytöntä. Täyttä huuhaapiupauta.
Hän myi julistetta, jossa oli Pepe ja kasa kusipäitä.
Kuvan piirtäminen ei ole ongelma. Se on luvallista.
Sen massatuotanto ja myynti onkin sitten hankalampi juttu.
'Hän yrittää estää meitä.'
Hän nosti julisteen hintaa ja tarjoutui lisäämään nimmarin.
Yritän pelastaa Pepe-sammakkoa, vaikka tuhoaisin samalla itseni.
En tunne montaa ihmisistä.
Onko siinä kaksi Trumpia? Onko se edes ihan laillista?
Billie Joe Armstrong Green Daysta.
Marcia 'Brady Bunchista'. Ja Billy Idol.
Tuossa on Courtney Love.
Leikkaan usein niiden hiuksia, jotka menevät oikeuden eteen.
En ole lainkaan pulassa, vain oudossa tilanteessa.
Olen luonut pahamaineisen Pepe-sammakkohahmon.
Oletko kuullut siitä? - Olen. Lapsenikin ovat.
Onko se tämä? - On.
Tunnetko sen Mattin? - Se olen minä.
Kohtaatko hänet oikeudessa? - En, vaan minä olen Matt.
En tiedä, mitä se Furie meinaa.
Olen lupautunut todistamaan Pepe-sammakkoa vastaan.
Nostakaa oikea käsi. Vannotteko kertovanne totuuden?
En pidä sammakosta, mutta puolustan lakia.
Sammakko aiheuttaa reaktioita.
Vihaan Pepeä.
Nyt puhuu Matt Furie InfoWarsia ja Free Speechiä vastaan.
Vuodet 2001 - 2007 elit huoletonta elämää osa-aikaistyössä.
Teen yhä niin.
Miten valmistauduit todistukseesi? - En mitenkään.
Miten valitsit nimen 'Pepe'?
Se kuulostaa 'pee-peeltä' eli pissaamiselta.
Eli kyseessä on sarjakuvasammakko, jolla on pyöreät huulet.
En nyt sanoisi niinkään. Lähinnä putkimaiset.
Oletin olevani niskan päällä. Hän leikki hyvää ja pahaa poliisia.
'Pidätkö Beavisista ja Buttheadista?' - Katsotko 'Ren and Stimpyä'?
Sitten hän kävi kimppuun.
49. Tämä onkin hauska.
Nosta ylös ja kerro, mitä siinä on.
Se kertoo siitä, miten näen luonnon tulevaisuuden.
Anteeksi. Toiseksi viimeinen sivu. - Anteeksi. Treenasin aamulla.
Onko sattumaa, että ne näyttävät samalta? - Kyllä.
Se on alkuperäinen hahmoni. Puoliksi mies, puoliksi nakki.
Koska käytän symbolia, minut nähdään rasistina.
Se on tapa lokeroida minut -
ja väittää, että olen varas. Se on täysin julmaa.
Ilkeää.
Onko siinä Tipu Tilava? Numero 31 ei siis ole Grimace? - Ei.
Nuoko eivät ole Hampurilaisvarkaita? - Ai Mayor McCheesejä?
Sinulla ei ollut lupaa piirtää niitä. - Ei tosiaan kuudennella luokalla.
Kun kävin vessassa, hänkin oli pissalla.
'Täälläkö kaikki mulkut roikkuvat?'
Puhuimme siellä kalut kädessä. Hetken kuluttua hän huusi minulle.
Haastamme Alex Jonesin oikeuteen, koska...
En kysynyt sitä. Vastaa esittämääni kysymykseen.
Se sekoitti pääni hyväksi toviksi.
Joskus tulee sanottua jotakin ja toivottua, että olisi sanonut muuta.
Neljän tunnin ajan toivoin, että olisin sanonut jotakin muuta.
Se ei tuntunut mukavalta. Se oli tosi rankkaa.
Näen tämän suorana kopiona.
Aiemmatko olivat viitekappaleita, mutta tuo on jäljennös?
Miksi Pepe näyttää onnelliselta? - Pepe on kuin peili.
Se, miten joku käyttää Pepeä, heijastuu hänestä itsestään.
Näin minä tulkitsen sen.
Ei muuta kysyttävää. Kiitokset ajastanne.
Tähän päättyy Alex Jonesin videotodistus. Kello on tasan 13.00.
Etsi pieni ja pyöreä... Siinä se on.
Sitten kaksi tummanvihreää. - Selvä.
Vei viikkoja selvittää ajatuksiani lakitaistelun jälkeen.
Siitä ei tule helppoa, mutta olen valmis tekemään kaikkeni.
NELJÄN KUUKAUDEN KULUTTUA 10.6.2019
Niin.
InfoWars jättää Pepe-sammakon.
Kaikki onnittelevat.
'Hyviä uutisia vaikeina aikoina.'
Juttu oli jo menossa oikeuteen, kun vastapuoli halusi sopia.
Olimme varmoja voitostamme. InfoWars antoi periksi.
Tieto on nyt virallinen.
'InfoWars suostuu sovittelemaan ja maksaa pähkinöitä Furielle.'
Sillä rahalla saa yhden bileillan tissibaarissa. Ihan sama.
Sain enemmän kuin koskaan 'Boy's Clubista'.
Alex Jonesista hinta oli vähäinen, mutta kaikki on suhteellista.
Näin käy, kun käy kiusaajiaan vastaan.
Te olette vastarintaliike!
Hän myy huonoja ideoita, ravintolisiä ja asenteita.
Se on bisnestä.
Ilman asiakkaitamme emme pärjäisi surkeille paskiaisille.
Tapaus oli viimeisin voittomme.
Nappasimme myös Spencerin ja uusnatsien 'Daily Stormerin'.
Olemme muistuttaneet 75 - 100:aa tahoa Mattin omistusoikeudesta -
mitä tulee vihakuviin ja -puheisiin.
Mielikuva Pepestä alkaa palata entiselleen.
Ne tyypit sotkevat todellisuutta.
He vahvistavat ja normalisoivat negatiivisuuden.
Teen kaiken voitavani muuttaakseni suuntauksen.
Pepen poistaminen vihalistalta olisi voitto rauhan puolesta.
Olen tehnyt kaiken saadakseni sen pois vihalistalta.
En näe sitä symbolina, vaan hahmona, joka on muuttunut symboliksi.
Tapaus on aika äärimmäinen.
Tilanne on kyllä hankala.
Lista auttaa ymmärtämään symboleja, joita ihmiset kohtaavat.
Kyse voi olla sammakosta, meemistä tai eleestä. Se on monimutkaista.
Niin on. Onhan Pepe listalla.
Se on vaihtoehto-oikeiston voitto. Heillä on nyt symboli.
Tämä on elinikäinen taistelu. Olen aina kytköksissä hahmoon.
Mitä auttaa poistaa hahmo listalta? Ihmiset jatkavat toimiaan.
Ei se ratkaise mitään. Ei hahmon poistaminen muuta mitään.
Se on kurjaa.
Kiitos. Onnea matkaan.
En halua tuntea olevani uhri.
Ihmiset kohtaavat kauheuksia joka päivä.
Voimme toimia yhdessä.
Selvitetään ongelmat yhdessä. Ei tilanne tästä parane.
Minulle ja perheelleni tapahtuneet asiat ovat valtavia.
Kaikessa on juurensa valkoisten ylivallassa.
Miksi provosoit? - Se on minusta hauskaa.
Ekstremistien julistama estetiikka ja idealismi -
vyöryvät nyt kohti 'tavallista kansaa'.
Kuvaa vain. Minäkin kuvaan.
Tiedättekö, mikä teitä odottaa? Trump on vasta alkua.
Parta-apinat eivät kuulu Amerikkaan.
Ideologia oikeuttaa väkivallan haavoittuvaisia ihmisiä kohtaan.
USA! USA! USA!
Kun se kohtaa tavallisen kansan, lopputulos on jotakin kamalaa.
Henkeä ei voi palauttaa lamppuun, mutta sen voi lähettää toisaalle.
Jotta asenteet voidaan muuttaa, täytyy tarttua Pepeen -
ja käyttää sitä johonkin aivan erilaiseen.
Johonkin, mistä voi tulla ihan oma meeminsä.
HONGKONG ELOKUU 2019
Hongkongissa Pepeä käytettiin rauhan ja demokratian merkkinä.
Yllätyin siitä täysin.
Tässä on uusi versio. Sillä on kypärä ja mielenosoittajien asu.
Se protestoi autoritarismia.
Tässä se itkee kyynelkaasun takia.
Nyt Pepeä maalataan seinille toivon symbolina.
Näin käy vain elokuvissa. 'Tämän kuvan takana taistelemme.'
Niin ei käy todellisuudessa. Vaan nyt kävi Pepen kohdalla.
Pepe edustaa ihmisten mielissä tavallista kansalaista.
Vähitellen sitä tajuaa, että maailmaan voi vaikuttaa.
Pienen vivun avulla voi siirtää suuria massoja.
Kiitos Pepen voiman.
Sarjakuvat ovat täysin arvottomia. Mikki Hiiri on vaikutusvaltainen.
Vaikutusvaltaisinta ikinä on luoda ikoninen hahmo.
Ai miksi pidän siitä? Koska se on ruma.
Alkuun pidin siitä vain siksi, että se on söpö.
Pidin sen surullisista ilmeistä.
Se edustaa toivoani.
Uskon, että vielä joskus sen suruilme kääntyy hymyksi.
Perinteisissä yhteiskunnissa tavattiin etsiä ennusmerkkejä.
Merkkejä, joita ei odotettu ja jotka ilmestyivät tyhjästä.
Se oli varoitus muutoksesta.
Jokin oli pielessä tai jotakin tärkeää oli tapahtumassa.
Pepe on ennusmerkki. Sitä tulee kuulla. Se ei mene pois.
Ainakaan kunnes olemme kuulleet sen sanoman.
Olen pohtinut ajatusta spiraalista.
Elämä avautuu spiraalin tavoin.
Olen piirtänyt nyt ympyrän muotoa.
Uskon kollektiiviseen tietoisuuteen pimeydestä ja valosta.
Totta on vain se, että kaikki tulee muuttumaan.
Trump ei tule aina olemaan presidentti.
Maa-planeetalla ei tule aina olemaan ihmisiä.
Pepe kertoo siitä, että me kaikki voimme muuttua.
Tavoittaa onnen.
Sitä täytyy yrittää tosissaan.
Tykkään yhä piirtää Pepeä.
Vähän aikaa olin kyllästynyt siihen, mutta nyt tykkään piirtää sitä.
Suomennos: Jaana Pollitt Iyuno Media Group